El Programa Operatiu del Fons Social Europeu a Catalunya 2014-2020 (PO FSE) és un document de planificació estratègica que recull els eixos i les prioritats d'inversió establerts per la Comissió Europea.
Aquest document es va elaborar amb la col·laboració dels principals agents socials i econòmics de Catalunya, les organitzacions municipalistes, la Taula del Tercer Sector i altres departaments de la Generalitat involucrats per raó de les seves competències.
Els continguts es van definir en coherència amb altres documents estratègics de referència, com ara l'Estratègia Europa 2020. l'Estratègia Catalunya 2020, el Pla General d'Ocupació de Catalunya – Estratègia Catalana per a l'Ocupació 2012-2020 o el Pla de Desenvolupament de les Polítiques Actives d'Ocupació de Catalunya 2014-2016.
El Programa Operatiu FSE Catalunya 2014-2020 el va aprovar la Comissió Europea el 17 de desembre de 2015.
(apartat 'Anàlisi i avaluació')
El programa operatiu consta dels quatre eixos següents:
Línies estratègiques del Programa Operatiu FSE Catalunya 2014-2020:
Comissió Europea: responsable últim de l'administració de l'FSE.
Adopta de comú acord amb l'Estat membre les estratègies i les prioritats de la programació, la participació financera comunitària i les disposicions que siguin necessàries.
Autoritat de gestió: autoritat pública, nacional, regional o local o un organisme públic o privat designat per l'estat membre per gestionar el programa operatiu.
Autoritat de certificació: autoritat o organisme públic, nacional, regional o local designat per l'estat membre amb la finalitat d'elaborar i presentar les sol·licituds de pagament a la Comissió Europea, elaborar els comptes i certificar-ne la veracitat.
Així mateix, és l'organisme designat per l'Estat que rep els pagaments de la Comissió Europea.
Organisme intermedi: l'estat membre pot designar organismes intermedis per a què duguin tasques de l'Autoritat de gestió o de l'Autoritat de certificació sota la seva responsabilitat.
Comitè de seguiment: El Comitè de seguiment té la funció d'examinar l'execució del programa i els avenços en la consecució dels objectius financers, d'execució i de resultats.
L'Estat decideix la composició del Comitè, de comú acord amb l'Autoritat de gestió i el Servei Públic d'Ocupació de Catalunya.
A Catalunya està presidit, conjuntament, per la Unitat Administradora del Fons Social Europeu (UAFSE) del Ministeri d'Ocupació i Seguretat Social i pel Servei Públic d'Ocupació de Catalunya.
Autoritat d'auditoria: és l'autoritat o organisme públic, nacional, regional o local designat per l'Estat membre per a cada programa operatiu, funcionalment independent de les Autoritats de Gestió i Certificació, responsable de verificar el funcionament efectiu del sistema de gestió i control.
L'Autoritat d'Auditoria del Programa Operatiu de l'FSE 2014-2020 a Catalunya és la Intervenció General de la Generalitat de Catalunya.
Beneficiaris: són els organismes públics i privats responsables d'iniciar o bé d'iniciar i executar les operacions cofinançades pel Fons Social Europeu.
Els correspon planificar i impulsar les actuacions que contribueixen a assolir els objectius del PO que poden ser executades mitjançant gestió directa, contractació pública o bé a través de convocatòries de subvencions.
En el cas que convoquin ajuts, les seves funcions abasten des de la fase de llançament de les convocatòries fins al tancament final dels expedients i la instrucció dels recursos administratius corresponents, incloent-hi la recepció i valoració de les sol·licituds; l'atorgament dels ajuts; el seguiment i l'assistència tècnica de les actuacions, i la seva justificació econòmica.
D'altra banda, també tenen la consideració de beneficiaris els organismes que reben atorgaments en el marc de convocatòries que promouen.
Els beneficiaris del PO Catalunya 2014-2020 són:
Informe d'execució anual (2017) Versió completa
Informe d'execució anual (2017) Versió resumida
Informe d'execució anual (2016) Versió completa
Informe d'execució anual (2016) Versió resumida
Informe d'execució anual (2015) Versió completa
Informe d'execució anual (2015) Versió resumida
Operacions seleccionades pel Servei Públic d'Ocupació de Catalunya
Taula d'indicadors de comunicació